**Repetabila urcare**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E clipa unor gânduri luminate

de-a primăverii tainică sosire,

Când voi ceda zăpezii din păcate

ce n-au primit iertări la despărțire.

Le învelesc în mantia plăpândă

a unui râu clamând al său hareci,

ce a cuprins în albia flămândă

zăpezile murdare din poteci.

Au fost cărări ce au legat destine

și scări au fost pe care am urcat,

Dar treptele urcușului spre tine

sub grea zăpadă s-au aplatizat.

Nu m-am speriat de-a iernii agentură

căci far mi-ai fost în marele urcuș,

Dar ai cernut tăcuta și grea ură

din trepte mi-ai creat un derdeluș.

Alunecând spre josul unui cuplu

genunchii i-am infipt într-un ghețar

și am trimis solie gândul suplu

să-ți ceară ajutorul forfetar.

Răvaș ți-am scris cu raze de iubire

să mă salvezi de hăul necuprins,

dar m-ai respins și, drept despăgubire,

o mână de zăpadă mi-ai întins.

Am tot căzut spre o singurătate

și am simțit atunci când m-am oprit

Că viața fără tine nu se poate

și că e drept să urc din nou spre mit.

Și am purces din nou spre-a ta idee,

să te-nțeleg și adevăr să-mi fii

ce-mi va topi a inimii acmee

și norii de zăpadă sidefii.

Am repetat firesc a mea urcare,

În orișice secundă ce-am trăit.

Am tot călcat zăpada în picioare

ca un pribeag ce bântuie smerit.

În fiece secundă fără tine

am refăcut al treptelor urcuș,

Dar astăzi știu că primăvara vine

și va topi al vieții lunecuș.

Voi încerca să urc spre-a ta ființă

Să mă-nțelegi că altcumva nu pot

Un singur drum îmi e de trebuință

Și-o primăvară, iernii antidot.